Xitoy AQShning savdo sheriklari orasida birinchi o‘rinni egalladi

Xitoy AQSh bilan savdo-sotiq hajmi bo‘yicha birinchi marta Kanadani ortda qoldirdi, deya xabar bermoqda “Kommersant” AQSh savdo vazirligiga tayanib.

2015-yilning yanvaridan sentabriga qadar AQSh Xitoy bilan 441,56 milliard dollarlik savdo operatsiyalarini o‘tkazgan, Kanada bilan AQSh esa 438,1 milliard dollarlik savdo qilgan.
Endi Xitoy hissasiga AQSh tashqi savdosining 15,5 foizi, Kanadaga esa 15,3 foizi to‘g‘ri keladi. Uchinchi o‘rinni Meksika egalladi — joriy yilning birinchi to‘qqiz oyi davomidagi savdo-sotiq hajmi 397,5 milliard dollarni tashkil etdi.